# Reina Roja (sèrie de televisió)

Reina Roja és una sèrie de televisió per internet espanyola de thriller produïda per Dopamine i Focus per a Prime Video, basada en la trilogia de novel·les homònima de Juan Gómez-Jurado. És protagonitzada per Vicky Luengo i Hovik Keuchkerian. Es va estrenar a Prime Video el 29 de febrer de 2024. S'ha doblat i subtitulat al català.

## Sinopsi

Amb un quocient intel·lectual de 242, Antonia Scott (Vicky Luengo) és oficialment la persona més intel·ligent de la Terra. La seva intel·ligència li va valer convertir-se en la Reina Roja d'un projecte policial secret i experimental, però allò que semblava un do es va convertir en una maledicció, i va acabar perdent-ho tot. Quan el fill d'una magnat poderosa apareix assassinat grotescament a la seva mansió, i la filla de l'home més ric d'Espanya és segrestada, l'organització Reina Roja s'engega. El Mentor (Àlex Brendemühl), antic cap de l'Antonia, recorre a en Jon Gutiérrez (Hovik Keuchkerian), un policia basc i temperamental a punt de ser expulsat del cos, per reactivar l'Antonia.

## Repartiment
### Principal

* Vicky Luengo com a Antonia Scott
* Hovik Keuchkerian com a Jon Gutiérrez

### Secundari

* Andrea Trepat com a Sandra (Episodi 3 - Episodi 7)
* Celia Freijeiro com a Carla Ortiz
* Nacho Fresneda com a Ezequiel
* Àlex Brendemühl com a Mentor (Episodi 1 - Episodi 3; Episodi 5; Episodi 7)
* Urko Olazabal com l'inspector Parra (Episodi 2 - Episodi 5)
* Ángel López Silva com l'agent Sanjuán (Episodi 2 - Episodi 5)
* José Ángel Egido com a Ramón Ortiz
* Karmele Larrinaga com a Maritxu
* Pere Brasó com a Lejarreta (Episodi 2 - Episodi 3; Episodi 5)
* Vicenta N'Dongo com a Doctora Aguado (Episodi 1 - Episodi 5)
* Sue Flack com a Georgina Scott (Episodi 2)
* Antonio Ponce com a Carmelo (Episodi 1 - Episodi 2)
* Emma Suárez com a Laura Trueba (Episodi 3; Episodi 7)
* Selam Ortega com a Ladybug (Episodi 4; Episodi 6 - Episodi 7)
* Mabel del Pozo com a Teresa Robles (Episodi 3; Episodi 7)
* Jonathan D. Mellor com a Sir Peter Mayor (Episodi 6)
* Bruno Sevilla com a Marcos Lorente (Episodi 1 - Episodi 6)
* Carlota Gurpegui com a Desi (Episodi 1)
* Álex Garrido com a Jorge Lorente Scott (Episodi 5 - Episodi 7)
* Ismael Artalejo com a policia Beltrán (Episodi 1)

#### Amb la col·laboració especial de

* Fernando Guallar com a Tomás (Episodi 1; Episodi 4 - Episodi 5)
* Eduardo Noriega com a Jaume Soler (Episodi 4)

## Episodis

| Núm. | Títol | Direcció | Guió | Data d'emissió original |
| 1 | "Un salt" | Koldo Serra | Salvador Perpiñá | 29 febrer 2024 |
| 2 | "Un tatuatge" | Koldo Serra | Salvador Perpiñá | 29 febrer 2024 |
| 3 | "Una pastilla" | Koldo Serra | Salvador Perpiñá | 29 febrer 2024 |
| 4 | "Una truita" | Julián de Tavira | Amaya Muruzábal | 29 febrer 2024 |
| 5 | "Una decisió" | Koldo Serra | Salvador Perpiñá | 29 febrer 2024 |
| 6 | "Una disfressa" | Julián de Tavira | Amaya Muruzábal | 29 febrer 2024 |
| 7 | "Un mirall" | Koldo Serra | Salvador Perpiñá | 29 febrer 2024 |

## Producció

El 12 de gener de 2022, durant una presentació de les seves properes novetats a Espanya, Amazon Prime Video va anunciar que estava desenvolupant una sèrie basada en la trilogia de novel·les Reina Roja de Juan Gómez-Jurado. Segons Gómez-Jurado al seu compte de Twitter, la sèrie estava en desenvolupament des de 2019. El juny de 2022, es va anunciar que la sèrie seria protagonitzada per Vicky Luengo i Hovik Keuchkerian, interpretant als personatges d'Antonia Scott i Jon Gutiérrez. Alhora, la guionista Amaya Muruzábal va ser confirmada com la productora creadora i una de les productores executives del projecte, a més de coescriure els guions amb Salvador Perpiñá.
El 18 d'agost del 2022, Prime Video va anunciar que havia començat el rodatge de la sèrie i que Koldo Serra seria el seu director principal. El rodatge de la sèrie va concloure el gener de 2023.

## Llançament i màrqueting

El 12 de setembre de 2023, Prime Video va publicar un tast de la sèrie i va programar la seva estrena a la plataforma per al 29 de febrer de 2024.

## Referències

* 1 2 «Comienza el rodaje de la adaptación de Reina Roja» (en castellà). www.elseptimoarte.net. [Consulta: 7 octubre 2022].
* 1 2 «Vicky Luengo y Hovik Keuchkerian protagonizarán la serie de 'Reina Roja' de Amazon» (en castellà). Formula TV, 08-06-2022. [Consulta: 5 novembre 2023].
* ↑ «'Reina roja': todo lo que sabemos de la serie de Amazon basada en la exitosa novela de Juan Gómez-Jurado» (en castellà). Espinof, 28-09-2023. [Consulta: 5 novembre 2023].
* ↑ «Reina Roja». Desdelsofà.cat. [Consulta: 29 febrer 2024].
* ↑ «Reina Roja (Serie de TV) (2024)» (en castellà). [Consulta: 29 febrer 2024].
* ↑ «Amazon Prime Video convertirá en serie 'Reina roja', la trilogía 'best-seller' de Juan Gómez-Jurado» (en castellà). El Periódico, 12-01-2022. [Consulta: 5 novembre 2023].
* ↑ «Vicky Luengo y Hovik Keuchkerian protagonizarán la adaptación de Reina Roja» (en castellà). www.elseptimoarte.net. [Consulta: 7 octubre 2022].
* ↑ «Termina el rodaje de “Reina Roja”, original de Amazon Prime Video» (en castellà). La Razón, 27-01-2023. [Consulta: 5 novembre 2023].
* ↑ «'Reina Roja': Ya hay fecha de estreno para la serie de Prime Video» (en castellà). Fotogramas, 12-09-2023. [Consulta: 5 novembre 2023].